కె. విరూపాక్షప్ప

కె. విరూపాక్షప్ప (జననం 6 మార్చి 1942) కర్ణాటక రాష్ట్రానికి చెందిన రాజకీయ నాయకుడు. ఆయన 1994 కర్ణాటక శాసనసభ ఎన్నికలలో సింధనూరు నుండి ఎమ్మెల్యేగా, 2004లో కొప్పల్ నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం 
కె. విరూపాక్షప్ప భారత జాతీయ కాంగ్రెస్  పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1960 నుండి 1968 వరకు మున్సిపల్ కౌన్సిలర్‌గా పని చేసి 1994 శాసనసభ ఎన్నికలలో సింధనూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీ అభ్యర్థి హంపనగౌడ బాదర్లిపై 447 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీ అభ్యర్థి హంపనగౌడ బాదర్లి చేతిలో 5486 ఓట్ల తేడాతో ఓడిపోయాడు.

కె. విరూపాక్షప్ప 2004 శాసనసభ ఎన్నికలలో కొప్పల్ నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నాగప్ప భీమప్ప సలోనిపై 43623 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయనకు 2009లో కాంగ్రెస్ పార్టీ నుండి కొప్పల్ లోక్‌సభ టికెట్ ఇవ్వకపోవడంతో  కాంగ్రెస్‌ను వీడి బిజెపిలో చేరాడు. ఆయన ఆ తరువాత 2009, 2014లో బీజేపీ అభ్యర్థుల గెలుపులో కీలకంగా పని చేసి 2018లో సింధనూర్ శాసనసభ నియోజకవర్గం నుండి బీజేపీ టికెట్ ఆశించగా టికెట్ దక్కకపోవడంతో బిజెపిని వీడి తిరిగి కాంగ్రెస్‌ పార్టీలో చేరాడు.

కె. విరూపాక్షప్ప 2021 మార్చి 20న భారతీయ జనతా పార్టీలో చేరాడు.
మూలాలు

వర్గం:1942 జననాలు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు